Banesco Banco Universal

**Banesco Banco Universal**, coñecido abreviadamente como **Banesco**, é unha institución financeira venezolana establecida na cidade de Caracas. Ten 473 sucursais no país e actualmente é o maior grupo bancario privado do país, cunha cota de participación do mercado do 13,65 %.

Xunto cos seus principais competidores, Bicentenario Banco Universa, Banco Mercantil, Banco Occidental de Descuento, Banco de Venezuela e Banco Provincial forma o Estrato Grande do Ránking Bancario segundo a Superintendencia da Actividade Bancaria (SUDEBAN), ente adscrito ao Ministerio do Poder Popular para Planificación e Finanzas.

O grupo financeiro comprende, ademais, unha aseguradora, un sistema de banca privada, unha empresa de servizos de *tickets* ou vales de alimentación para empregados (TodoTicket), así como outros negocios menores.

## Historia 
Banesco xurdiu no ano 1977 co nome de Banco Agroindustrial Venezolano, nome que mantén até o ano 1987 cando o cambia por Banco Financiero. No 1992, despois de cambiar o seu nome novamente a Bancentro, o banco foi adquirido pola casa de bolsa Banesco, propiedade do seu actual presidente da Xunta Directiva Juan Carlos Escotet Rodríguez, polo cal a entidade pasa a denominarse Banesco Organización Financiera. En 1997 transfórmase en banco universal logo de fusionarse con Banesco fondo de activos líquidos e Banesco arrendamiento.

### Caja Familia 
En 1997 Banesco Organización Financiera fundou Caja Familia Entidad de Ahorro y Préstamo produto da fusión coas entidades de aforro e préstamo El Porvenir, Bancarios, La Industrial, Maracay e Caja Popular. Máis tarde, en 1999, adquiriu La Primera EAP pasando a liderar ese segmento.

### Unibanca 
No ano 2000, Caja Familia, unha das filiais de Banesco, fusiónase co Banco Unión (fundado en 1946). O acordo establecía un 50 % das accións para Banesco e o outro 50 % para o Grupo Unión, nacendo así Unibanca, que se transforma no cuarto banco máis grande de Venezuela. A fusión consumouse o 12 de febreiro de 2001.

En 2002 Banesco adquire a súa maior importancia tras concretar en conxunto con Unibanca unha das maiores fusións bancarias do país.

#### Fusión dos bancos quebrados durante a crise bancaria de 1994 
* Banco Latino
* Banco Progreso
* Banco Construcción
* Banco Barinas

## Sedes 
O banco posúe 446 sucursais bancarias en Venezuela, ademais de 16 Axencias Comunitarias localizadas nos sectores populares. As súas oficinas centrais están na cidade de Caracas:

* Ciudad Banesco
Ciudad Banesco foi antigamente a sede de Sears, até que esta entidade se retirou de Venezuela e foi ocupada por outro complexo de apartamentos chamado Maxy's. Banesco adquiriu o inmoble e en 2004 reinaugurouno baixo o concepto de fábrica baseado no aproveitamento de espazos horizontais e abertos, o cal permite manter as celas operativas próximas. Grazas aos cambios realizados, Ciudad Banesco converteuse nun edificio ecolóxico, xa que se usaron materiais que respectan o contorno. Ciudad Banesco recibiu o Premio Anual Construción 2004 outorgado pola Cámara da Construción de Venezuela.

* Torres Banesco 1 e 2
Situadas no sector financeiro de El Rosal, ambos os edificios funcionaron como sede principal de Banesco até 2004, cando a entidade trasladou a súa sede principal a Ciudad Banesco; porén, aínda funcionan como edificios de oficinas do banco.

* Antiga sede esquina El Chorro
Esta torre está situada na Avenida Universidad, no centro de Caracas. Inicialmente denominouse Torre Unión, propiedade da antiga entidade bancaria Banco Unión que, tras a fusión con Caja Familia (do grupo Banesco) transformouse en Unibanca. Tras finalizar a fusión con Banesco, a torre foi vendida ao Estado venezolano. Actualmente funciona como sede dos ministerios de Ciencias y Tecnología, Cultura, Información y Educación Superior; as súas antigas bóvedas, onde estaba o Banco Unión, convertéronse nunha imprenta e depósitos de libros gratuítos dos distintos entes gobernamentais, e tamén é sede da Fundación Impresa Cultural e sa sede anexa da Imprenta Nacional, onde se edita a *Gaceta Oficial de la República Bolivariana*.

## Filiais 
* Banca Comunitaria Banesco
* Banco Etcheverría
* Banesco Colombia
* Banesco Holding
* Banesco Panamá
* Banesco República Dominicana
* Banesco USA 
* Efecticket
* Novagalicia Banco
* TodoTicket
* Seguros Banesco

## Notas 
## Véxase tamén 
### Outros artigos 
* Banco Etcheverría
* Juan Carlos Escotet
* Novagalicia Banco

### Ligazóns externas 
* Página oficial de Banesco 
* Banca y Negocios: *Banesco inalcanzable* (historia e posición actual)
* Página Informativa del Econ. Juan Carlos Escotet Rodríguez Presidente da Xunta Directiva de Banesco Banco Universal 
* Resultados de Banesco Banco Universal ó peche de 2004